ಬೆಂಗಳೂರು ಗುಲಾಬಿ ಈರುಳ್ಳಿ

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

ಬೆಂಗಳೂರು ಗುಲಾಬಿ ಈರುಳ್ಳಿ, ಇದು ಕರ್ನಾಟಕದ ಬೆಂಗಳೂರು ಮತ್ತು ಸುತ್ತಮುತ್ತ ಬೆಳೆಯುವ ಒಂದು ಬಗೆಯ ಈರುಳ್ಳಿ. ಸ್ಥಳೀಯವಾಗಿ ಗುಲಾಬಿ ಈರುಳ್ಳಿ ಎಂದು ಕರೆಯಲಾಗುತ್ತದೆ. ಇದು ೨೦೧೫ರಲ್ಲಿ ಭೌಗೋಳಿಕ ಸೂಚ್ಯಂಕ ಪಟ್ಟಿಗೆ ಸೇರಿತು.

 ಇತಿಹಾಸ 
ಬೆಂಗಳೂರು ಗುಲಾಬಿ ಈರುಳ್ಳಿಯನ್ನು ಬೆಂಗಳೂರು ನಗರ, ಬೆಂಗಳೂರು ಗ್ರಾಮಾಂತರ, ಚಿಕ್ಕಬಳ್ಳಾಪುರ ಮತ್ತು ಕೋಲಾರ ಜಿಲ್ಲೆಗಳಲ್ಲಿ ಬೆಳೆಯಲಾಗುತ್ತದೆ. Prasad S, Shyam (6 April 2015). "Bangalore Rose Onion gets GI tag". Bangalore Mirror. Retrieved 25 January 2016. ಅವುಗಳನ್ನು ತುಮಕೂರು, ಹಾಸನ, ದಾವಣಗೆರೆ, ಧಾರವಾಡ ಮತ್ತು ಬಾಗಲಕೋಟೆಯಲ್ಲೂ ಬೆಳೆಯಲಾಗುತ್ತಿತ್ತು. ಬೆಂಗಳೂರು ಗುಲಾಬಿ ಈರುಳ್ಳಿಯನ್ನು ಭಾರತದ ಬೇರೆ ಯಾವುದೇ ಸ್ಥಳದಲ್ಲಿ ಬೆಳೆಸಲಾಗುವುದಿಲ್ಲ. 

 ವಿವರಣೆ 
ಈ ವಿಧದ ಈರುಳ್ಳಿಗಳು ಚಪ್ಪಟೆಯಾದ ತಳಭಾಗವನ್ನು ಹೊಂದಿರುವ ಗಡ್ಡೆಯನ್ನು ಹೊಂದಿದ್ದು, ಗೋಳಾಕಾರದಲ್ಲಿರುತ್ತವೆ. ಅವುಗಳನ್ನು ವಿಶಿಷ್ಟವಾಗಿಸುವ ಇತರ ಗುಣಲಕ್ಷಣಗಳೆಂದರೆ ಅವುಗಳ ಗಾಢ ಕಡುಗೆಂಪು ಬಣ್ಣ, ಹೆಚ್ಚಿನ ಘಾಟುವಾಸನೆ, ಆಂಥೋಸಯಾನಿನ್, ಫೀನಾಲ್‌(ಕಾರ್ಬಾಲಿಕ್‌ ಆಮ್ಲ)ಗಳು. ಅವುಗಳು ಹೆಚ್ಚಿನ ಮಟ್ಟದ ಪ್ರೋಟೀನ್, ರಂಜಕ, ಕಬ್ಬಿಣ ಮತ್ತು ಕ್ಯಾರೋಟಿನ್ ಅನ್ನು ಹೊಂದಿರುತ್ತವೆ ಎಂದು ತಿಳಿದುಬಂದಿದೆ. Prasad S, Shyam (6 April 2015). "Bangalore Rose Onion gets GI tag". Bangalore Mirror. Retrieved 25 January 2016.

ಗುಲಾಬಿ ಈರುಳ್ಳಿ ಬೆಳೆಯಲು ಸೂಕ್ತವಾದ ವಾತವರಣ ಹೀಗಿದೆ: ೬.೫ ರಿಂದ ೭ ರ ನಡುವಿನ ಪಿ ಹೆಚ್ ಹೊಂದಿರುವ ಮಣ್ಣು, ಶೇ.೭೦ ರಿಂದ ಶೇ.೭೫ ರಷ್ಟು ವಾತಾವರಣದ ಆರ್ದ್ರತೆ ಮತ್ತು ಶೇ.೨೫ ರಷ್ಟು ಸರಾಸರಿ ತಾಪಮಾನ. ಬೆಂಗಳೂರು ಪ್ರದೇಶದ ಸುತ್ತಲೂ ಈ ವಾತವರಣ ಕಂಡುಬರುವುದರಿಂದ, ಈ ವಿಧವನ್ನು ಅಲ್ಲಿ ಮಾತ್ರ ಬೆಳೆಯಲಾಗುತ್ತದೆ. Prasad S, Shyam (6 April 2015). "Bangalore Rose Onion gets GI tag". Bangalore Mirror. Retrieved 25 January 2016.

 ರಫ್ತು 
ಬೆಂಗಳೂರು ಗುಲಾಬಿ ಈರುಳ್ಳಿಯನ್ನು ಭಾರತದಲ್ಲಿ ವಿರಳವಾಗಿ ಬಳಸಲಾಗುತ್ತದೆ, ಆದರೆ ಮಲೇಷ್ಯಾ, ಸಿಂಗಾಪುರ, ಇಂಡೋನೇಷ್ಯಾ, ಬಹ್ರೇನ್, ಯುಎಇ, ಬಾಂಗ್ಲಾದೇಶ ಮತ್ತು ಶ್ರೀಲಂಕಾದಂತಹ ಇತರ ದೇಶಗಳಿಗೆ ಹೆಚ್ಚಿನ ಪ್ರಮಾಣದಲ್ಲಿ ರಫ್ತು ಮಾಡಲಾಗುತ್ತದೆ.  

೨೦೧೦-೧೧ರ ಆರ್ಥಿಕ ವರ್ಷದಲ್ಲಿ, ಬೆಂಗಳೂರು ಗುಲಾಬಿ ಈರುಳ್ಳಿಯನ್ನು ೨೨,೦೦೦ ಟನ್‌ಗಳಿಗೂ ಹೆಚ್ಚು ಪ್ರಮಾಣದಲ್ಲಿ ಇತರ ದೇಶಗಳಿಗೆ ರಫ್ತು ಮಾಡಲಾಯಿತು. ೨೦೦೩-೦೪ ಮತ್ತು ೨೦೦೫-೦೬ರಲ್ಲಿ ಕ್ರಮವಾಗಿ ೩೬,೦೦೦ ಮತ್ತು ೩೨,೦೦೦ ಟನ್‌ಗಳಿಗೂ ಹೆಚ್ಚು ರಫ್ತು ಮಾಡಲಾಗಿತ್ತು. ಕರ್ನಾಟಕದಲ್ಲಿ ಈ ಬೆಳೆಗಾಗಿ ಕೃಷಿ ರಫ್ತು ವಲಯ (AEZ) ಸ್ಥಾಪಿಸಿದ ಐದು ವರ್ಷಗಳ ಒಳಗೆ  ೫೦೦ ಕೋಟಿಗೂ ಹೆಚ್ಚು ಮೌಲ್ಯದ ಗುಲಾಬಿ ಈರುಳ್ಳಿಯನ್ನು ರಫ್ತು ಮಾಡಲಾಗಿದೆ.  Urs, Anil (2 August 2011). "Bangalore rose onion exports touch 22,000-tonnes mark". The Hindu Business Line. Retrieved 25 January 2016.

 ಭೌಗೋಳಿಕ ಸೂಚ್ಯಂಕ 
ಬೆಂಗಳೂರು ಗುಲಾಬಿ ಈರುಳ್ಳಿಗೆ ೨೦೧೫ ರಲ್ಲಿ ಭೌಗೋಳಿಕ ಸೂಚ್ಯಂಕ ಸ್ಥಾನಮಾನ ನೀಡಲಾಯಿತು. ಇದರಿಂದಾಗಿ ಚಿಕ್ಕಬಳ್ಳಾಪುರದಲ್ಲಿ ಪ್ರಧಾನ ಕಚೇರಿಯನ್ನು ಹೊಂದಿರುವ ಬೆಂಗಳೂರು ಗುಲಾಬಿ ಈರುಳ್ಳಿ ಬೆಳೆಗಾರರ ಸಂಘಕ್ಕೆ ಈ ವಿಧದ ಈರುಳ್ಳಿ ಕೃಷಿಗೆ ಪೇಟೆಂಟ್ ಹಕ್ಕುಗಳನ್ನು ಪಡೆಯಲು ಅವಕಾಶ ಮಾಡಿಕೊಟ್ಟಿತು.Prabhu, Nagesh (17 January 2012). "Know your onions about Bangalore Blue and Rose". The Hindu. Retrieved 25 January 2016.

 ಇದನ್ನೂ ನೋಡಿ 

 ಬೆಂಗಳೂರು ನೀಲಿ ದ್ರಾಕ್ಷಿ
 ಲಸಲ್ಗಾಂವ್ ಈರುಳ್ಳಿ
 ಅಲಿಬಾಗ್ ಬಿಳಿ ಈರುಳ್ಳಿ
 ಭಾರತದಲ್ಲಿನ ಭೌಗೋಳಿಕ ಸೂಚ್ಯಂಕಗಳ ಪಟ್ಟಿ

 ಉಲ್ಲೇಖಗಳು 

ವರ್ಗ:ಕರ್ನಾಟಕದ ಅರ್ಥ ವ್ಯವಸ್ಥೆ
ವರ್ಗ:ಬೆಳೆಗಳು
ವರ್ಗ:ಆಹಾರ ಪದಾರ್ಥಗಳು